

 **REPUBLIKA HRVATSKA** PRIMORSKO-GORANSKA ŽUPANIJA
 **Upravni odjel za zdravstvo**

KLASA:

URBROJ:

Rijeka, \_\_ srpanj 2023.

Na temelju članka 7. Pravilnika o općim uvjetima dodjele subvencija i pomoći iz Proračuna Primorsko-goranske županije („Službene novine“ broj 14/13, 6/14, 33/19 i 39/22), objavljuje se sljedeći

***JAVNI POZIV
ZA SUFINANCIRANJE PROGRAMA PRIJEVOZA ONKOLOŠKIH PACIJENATA NA TERAPIJU IZ JEDINICA LOKALNE SAMOUPRAVE S PODRUČJA***

***PRIMORSKO-GORANSKE ŽUPANIJE U 2023. GODINI***

***I.***

Predmet javnog poziva je prikupljanje prijava programa za sufinanciranje prijevoza onkoloških pacijenata na terapiju iz jedinica lokalne samouprave s područja Primorsko-goranske županije čiju će provedbu Primorsko-goranska županija (u daljnjem tekstu: Županija) sufinancirati u 2023. godini.

***II.***

Pravo podnošenja prijave po ovom Javnom pozivu imaju jedinice lokalne samouprave s područja Primorsko-goranske županije koje nemaju na svom području zdravstvenu ustanovu s onkološkim odjelom.

***III.***

Kriteriji za odabir programa, mogući iznosi sufinanciranja i ostale odredbe bitne za prijavu programa sadržane su u uputama za prijavitelje. (Prilog A)

Prijava programa treba biti izrađena sukladno uputama za prijavitelje.

Moguće je sufinanciranje samo jednog programa istog prijavitelja.

***IV.***

Uz prijavu programa prijavitelj se obvezuje dostaviti popunjene i ovjerene sljedeće obrasce iz priloga upute za prijavitelje:

1. Obrazac prijave (Prilog 1.)
2. Osnovni podaci financijskog plana programa / Osnovni podaci o programu (Prilog 2.)
3. Proračun/Troškovnik programa. (Prilog 3.)

***V.***

Prijave programa dostavljaju se u zatvorenoj omotnici na adresu:

Primorsko-goranska županija

Upravni odjel za zdravstvo

Riva 10/3

51000 Rijeka

 s naznakom:

„Javni poziv za sufinanciranje programa prijevoza onkoloških pacijenata na terapiju iz jedinica lokalne samouprave s područja Primorsko-goranske županije u 2023. godini - ne otvarati“

ili

predaju se osobno u pisarnici Županije, na adresi: Riva 10, Rijeka do 12:00 sati.

Krajnji rok za prijavu, odnosno dostavu prijedloga programa je 15. rujan 2023. godine.

***VI.***

Dokumentacija potrebna za izradu i prijavu programa dostupna je na mrežnim stranicama Županije: www.pgz.hr

Zainteresirani prijavitelji mogu dobiti potrebne informacije u Upravnom odjelu za zdravstvo, Riva 10/3 Rijeka, tel. 051/351-922, E-pošta: zdravstvo@pgz.hr

***VII.***

Rok za donošenje odluke o odabiru programa je 30 dana, računajući od dana isteka roka za dostavu prijava na ovaj javni poziv.

Odluka o odabiru programa objavit će se na mrežnim stranicama Županije: www.pgz.hr u roku od osam (8) dana od dana donošenja.

  **Pročelnica**

**Vesna Čavar, dr.med.**